|  |  |
| --- | --- |
| **IZVJEŠĆE O SAVJETOVANJU S JAVNOŠĆU U POSTUPKU DONOŠENJA**  **Odluke o visini paušalnog poreza po krevetu, smještajnoj jedinici u kampu i/ili kamp-odmorištu te smještajnoj jedinici u objektu za robinzonski smještaj**  **Nositelj izrade izvješća: Upravni odjel za proračun i financije**  **Sisak, 28. studenog 2023. godine** | |
| **Naziv akta za koji je provedeno savjetovanje s javnošću** | Odluka o visini paušalnog poreza po krevetu, smještajnoj jedinici u kampu i/ili kamp-odmorištu te smještajnoj jedinici u objektu za robinzonski smještaj |
| **Naziv tijela nadležnog za izradu nacrta / provedbu savjetovanja** | Upravni odjel za proračun i financije |
| **Razlozi za donošenje akta i ciljevi koji se njime žele postići uz sažetak ključnih pitanja** | Budući da je odredbama Zakona o izmjenama i dopunama Zakona o porezu na dohodak („Narodne novine“, broj 114/23), ukinut prirez porezu na dohodak za sve dohotke (pri čemu navedene odredbe o ukidanju prireza porezu na dohodak stupaju na snagu 1. siječnja 2024. godine), od slijedeće godine se više ne obračunava prirez porezu na dohodak ni na iznos godišnjeg paušalnog poreza na dohodak od iznajmljivanja stanova, soba i postelja putnicima i turistima i organiziranja kampova.  Prema odredbama Zakona o financiranju jedinica lokalne i područne samouprave („Narodne novine“, broj 127/17, 138/20, 151/22 i 114/23), prihodi od poreza na dohodak, u koje spada i navedeni godišnji paušalni porez na dohodak po krevetu, zajednički su prihodi koji se raspodjeljuju između općina, gradova i županija.  Grad Sisak učestalo provodi ulaganja u sve oblike komunalne infrastrukture, što bitno pridonosi kvaliteti života u gradu. Ta ulaganja su jedan od osnovnih preduvjeta kako za ugodan život građana tako i za ugodan boravak posjetitelja Grada.  Grad Sisak značajna novčana sredstva izdvaja i za unaprjeđenje i jačanje turističke ponude grada Siska te je slijedom toga ove godine u gradskom proračunu za Turističku zajednicu grada Siska osiguran iznos od cca 170.000,00 eura. Dodijeljena sredstva namijenjena su za organizaciju turističkih i gospodarskih događanja s ciljem unapređenja/obogaćivanja turističkog proizvoda/ponude te razvoja eno-gastro i ostalih selektivnih oblika turizma.  Sukladno odredbi članka 3. stavka 1. Pravilnika Gradsko vijeće Grada Siska visinu paušalnog poreza donosi za područje naselja u kojem se djelatnosti iznajmljivanja i smještaja u turizmu pružaju.  Slijedom navedenoga, a uzimajući u obzir mišljenje Turističke zajednice grada Siska, ovim materijalom predlaže se povećanje paušalnog poreza po krevetu u sobama, apartmanima i kućama za odmor na iznos od 40,00 eura po krevetu za Sisak, te na 20,00 eura po krevetu za ostala naselja na području Grada Siska, dok se povećanje paušalnog poreza po smještajnoj jedinici u kampu i/ili kamp-odmorištu te po smještajnoj jedinici u objektu za robinzonski smještaj predlaže na iznos od 30,00 eura po smještajnoj jedinici u kampu i/ili kamp-odmorištu odnosno objektu za robinzonski smještaj za Sisak, te na 20,00 eura po smještajnoj jedinici u kampu i/ili kamp-odmorištu odnosno objektu za robinzonski smještaj za ostala naselja na području Grada Siska.  Nova odluka stupila bi na snagu s 1. siječnja 2024. godine čime bi ujedno prestala važiti dosadašnja Odluka o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj. |
| **Objava dokumenata za savjetovanje** | https://sisak.hr/odluka-o-visini-pausalnog-poreza-po-krevetu-smjestajnoj-jedinici-u-kampu-iili-kamp-odmoristu-te-smjestajnoj-jedinici-u-objektu-za-robinzonski-smjestaj/ |
| **Razdoblje provedbe savjetovanja** | 27.10. 2023. – 26.11. 2023. |
| **Pregled osnovnih pokazatelja uključenosti savjetovanja s javnošću** | Tijekom trajanja savjetovanja s javnošću nije pristiglo niti jedno mišljenje, primjedba odnosno prijedlog na predmetni akt |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | - |
| **Ostali oblici savjetovanja s javnošću** | - |
| **Troškovi provedenog savjetovanja** | Provedba internetskog savjetovanja nije uzrokovala financijske troškove |